**﻿लुम्बिनी एकिकृत बिकास संस्था (LIDO-NEPAL)**

**तौलिहवा, कपिलवस्तु ।**

**“न्यून आय भएका र संकटासन्न समुदायहरुको उत्थानशिलता अभिबृद्धि” परियोजना**

**सिलबन्दी दरभाउपत्र आह्वानको सुचना**

**प्रथम पटक सुचना प्रकाशन मिति: २०८१।०७।०६**

**लुम्बिनी एकिकृत बिकास संस्था (LIDO-NEPAL)**ले **ईस्लामिक रिलिफ नेपाल**को साझेदारीमा **“न्यून आय भएका र संकटासन्न समुदायहरुको उत्थानशिलता अभिबृद्धि”** परियोजना अन्तर्गत रुपन्देही जिल्लाको लुम्बिनी साँस्कृतिक नगरपालिकाको वार्ड नं. २, ४, ९, ११, १२ र १३ तथा सम्मरीमाई गाँउपालिकाको वार्ड नं. १, २, ३, ५ , ६ र ७ साथै कपिलवस्तु जिल्लाको मायादेबी गाँउपालिका वार्ड नं. २, ४, ५, ७, ८ शुद्धोधन गाँउपालिका वार्ड नं. १, २, ६ मा **कृषकहरुका लागि बाख्राको खोर (४३ थान)**सहयोग गर्न सिलबन्दी दरभाउपत्र प्रस्ताव आह्वान गरिन्छ । यसका साथै इजाजत प्राप्त कम्पनी वा फर्महरुलाई सिलबन्दी दरभाउपत्र र प्रस्तावना पेश गर्नको लागि तपसिलका शर्तहरुको अधिनमा रही सिलबन्दी दरभाउपत्र आह्वान गरिन्छ ।

प्राप्त सिलबन्दी दरभाउपत्र सम्बन्धित प्रस्तावना **(आर्थिक र प्राबिधिक दुबैमा)** रितपुर्वक भरी प्रत्येक पानामा सही छाप लगाएर लुम्बिनी एकिकृत बिकास संस्था (LIDO-NEPAL) तौलिहवा कपिलवस्तुमा**मिति २०८१।०७।२० गते बेलुका ४:०० बजे भित्र** बुझाई सक्नु पर्नेछ ।

सिलबन्दी दरभाउपत्र पेश गर्ने अन्तिम दिन शनिवार वा सार्वजनिक बिदा पर्न गएको खण्डमा त्यसको भोलिपल्ट कार्यालय समय भित्र पेश गरिसक्नु पर्नेछ । सिलबन्दी दरभाउपत्र सम्बन्धी प्रस्तावना यस संस्थाको कार्यालय तौलिहवा कपिलवस्तु वा इमेल [**lidoprocurementofficer@gmail.com**](http://gmail.com/) बाट प्राप्त गर्न सकिने छ ।

**नोट:**

१. बाख्राको खोर निर्माण कार्यको लागि कार्यादेश पाएको मितिले ३० (तिस) दिनको अवधि भित्र कार्य सम्पन्न गरी सक्नु पर्नेछ ।

२. अधिकतम खुद्रा मुल्य भन्दा बढी मुल्यहरु उल्लेख गर्ने बिक्रेताहरु स्वत: अयोग्य हुनेछन ।

३. फर्म वा कम्पनीले सम्पुर्ण आवश्यक कागजातहरु हाल सम्म बहाल रहेको प्रस्तावना सँगै पेश गर्नु पर्नेछ । यदि कुनै पनि प्रकारका कागजातहरु पेश नभएको खण्डमा स्वतः अयोग्य हुनेछन ।

४. ४ (चार) महिनाको म्याद राखी कबोल गरेको रकमको २.५ प्रतिशत रकम बराबरको बैंक जमानत पत्र पेश गर्नु पर्नेछ ।

५. दरभाउ सम्बन्धी थप जानकारी प्रदान गर्नका लागि आपुर्तिकर्ता र बिक्रेताको उपस्थितीमा पुर्व बैठक (Pre Bid Meeting) मिति २०८१ कार्तिक १२ गते सोमबारका दिन दिउँसो २ बजे संचालन गरिने छ । यो बैठक उपस्थिती वा अनलाईन मार्फत उपस्थित हुन सकिन्छ ।

**लुम्बिनी एकिकृत बिकास संस्था (LIDO-NEPAL)**

**ईमेल:**[**lidoprocurementofficer@gmail.com**](http://gmail.com/)

**सम्पर्क नम्बर: ०७६-५६११४५**